da da da et nb en hbs_lat pt nn de da nb da da da de da sv en it de da fr en da da af da da da ro da en en sv en da da af en da da ro da en fr da da et nb en hbs_lat pt nn de da nb da da da de da sv en it de da fr da it da da da da da da da da da da de da da da da da da da en da da fr da es es es en da en ca nb da da da da da da da da nb en da da nl da nl da en
Det fremtidige partnerskab mellem EU og Det Forenede Kongerige: Europa-Kommissionen tager de første skridt til at indlede forhandlinger med Det Forenede Kongerige - Info Express
Velkomst!Logge ind på din konto
Velkommen! Log ind på din konto
Forgot your password? Get help
En adgangskode vil blive sendt til din email.
Forside E U Det fremtidige partnerskab mellem EU og Det Forenede Kongerige: Europa-Kommissionen tager de...
Europa-Kommissionen har i dag fremsat en henstilling til Rådet om indledning af forhandlinger om et nyt partnerskab med Det Forenede Kongerige.
Henstillingen er baseret på Det Europæiske Råds eksisterende retningslinjer og konklusioner og den politiske erklæring, som EU og Det Forenede Kongerige nåede til enighed om i oktober 2019.
Den indeholder et samlet forslag til forhandlingsdirektiver, som fastlægger omfanget af og betingelserne for det partnerskab, som Den Europæiske Union ønsker at indgå med Det Forenede Kongerige. Forhandlingsdirektiverne dækker alle de områder, der skal forhandles om, bl.a. handel og økonomisk samarbejde, retshåndhævelse og retligt samarbejde i straffesager, udenrigspolitik, sikkerhed og forsvar, deltagelse i EU-programmer og andre tematiske samarbejdsområder. Direktiverne indeholder et særligt kapitel med de overordnede forvaltningsrammer for alle områder af det økonomiske og sikkerhedsmæssige samarbejde.
Som EU’s forhandler har Kommissionen i sinde fortsat at arbejde tæt sammen med Rådet og dets forberedende organer og med Europa-Parlamentet, ligesom det var tilfældet under forhandlingerne om udtrædelsesaftalen.
Formand for Europa-Kommissionen, Ursula von der Leyen, udtalte: “Nu skal der arbejdes på højtryk. Tiden er knap. Vi vil forhandle på en rimelig og gennemsigtig måde, men vi vil forsvare EU’s og vore borgeres interesser til det sidste.”
Michel Barnier, Europa-Kommissionens chefforhandler, udtalte: “Vi vil føre forhandlingerne i god tro. Kommissionen vil fortsat arbejde tæt sammen med Europa-Parlamentet og Rådet. Vores opgave er at forsvare og fremme vores borgeres og vores Unions interesser, samtidig med at vi forsøger at finde løsninger, der respekterer Det Forenede Kongeriges valg.
Først skal Rådet vedtage udkastet til forhandlingsdirektiver. Derved bemyndiges Kommissionen formelt til at indlede og føre forhandlingerne på Unionens vegne.
Den 31. januar 2020 trådte Det Forenede Kongerige ud af Den Europæiske Union og Det Europæiske Atomenergifællesskab (Euratom).
De nærmere bestemmelser for udtrædelsen er fastsat i udtrædelsesaftalen, der trådte i kraft den 1. februar 2020. Aftalen fastsætter bestemmelser om en overgangsperiode, hvori EU-retten fortsat finder anvendelse på Det Forenede Kongerige indtil mindst den 31. december 2020, medmindre Det Blandede Udvalg, der er nedsat ved udtrædelsesaftalen, før den 1. juli 2020 vedtager én enkelt afgørelse om forlængelse af overgangsperioden med op til et eller to år.
I retningslinjerne af 23. marts 2018 gentog Det Europæiske Råd, at Unionen er fast besluttet på at have et så nært partnerskab som muligt med Det Forenede Kongerige i fremtiden. Ifølge disse retningslinjer bør partnerskabet omfatte et samarbejde om handel og økonomi og andre områder, navnlig bekæmpelse af terrorisme og international kriminalitet samt sikkerhed, forsvar og udenrigspolitik.
Rammerne for dette fremtidige partnerskab mellem Den Europæiske Union og Det Forenede Kongerige er fastsat i den politiske erklæring.
Den henstilling, som Europa-Kommissionen har fremsat i dag, er det første skridt i forhandlingsprocessen, idet Rådet opfordres til at bemyndige Kommissionen til formelt at indlede forhandlingerne om et nyt partnerskab med Det Forenede Kongerige.
Udkast til direktiver til forhandling om et nyt partnerskab med Det Forenede Kongerige
EU og Det Forenede Kongerige – Hen imod et nyt partnerskab Guide til forhandlingerne
Spørgsmål og svar om Det Forenede Kongeriges udtræden af Den Europæiske Union den 31. januar 2020 (24. januar 2020)
Tidligere artikelParlamentet kræver forslag om bindende regler for universalopladere inden sommer
Næste artikelUS$675 million needed for new coronavirus preparedness and response global plan
RELATEREDE ARTIKLERMERE FRA FORFATTEREN
Længe ventet universaloplader til mobile enheder bliver en realitet i 2024
EU’s indkøb af covid-19-vaccine: Erfaringerne bør udnyttes, siger EUrevisorerne
Hvorfor er cybersikkerhed vigtigt for EU?
Et socialt Europa: Mere gennemsigtige og forudsigelige arbejdsvilkår for arbejdstagerne i EU
Roam som hjemme: Reglerne forlænges med 10 år
Digitale tjenester: Markante nye regler skal skabe et sikkert, åbent onlinemiljø
Udgiver: X Solutions HB. Ansv./Chefredaktør Laurentiu Mihai
© Copyright 2022 - Info Express Danmark
Længe ventet universaloplader til mobile enheder bliver en realitet i 2024
Danmark og Sverige sender brev til FN’s Sikkerhedsråd efter gasudslip og...
EU-millioner til STRING-projekt, der skal gøre det muligt for lastbiler at...